Referat fra menighetsrådsmøte i Berg 13.12.22

Til stede: Erik Skarrud, Trude H. Welde, Bergljot Svanholm, Einar Værnes, Enghild Steinkjer, Kristian Abrahamsen, Solbjørg Mevatne, Toril Johanne Knutshaug, Arne Hagen, Lise Brækken

Sak 70/22 Innkalling til møte 13.12.22, og protokoll fra møtene 05.10.22 og 08.11.22 ble godkjent.

Sak 71/22 Kantor Thomas Immanuel Vatn Weisser kommer på januarmøtet i stedet.

Sak 72/22 Status forberedelser til jul: Juleforberedelser under kontroll.

Sak 73/22 Dugnad: vi trenger å rydde og systematisere. Planlegging ved bygningskomiteen. Staben, og flere andre også, er med.

Vedtak: Dugnaden må bli etter jul. Menighetsforvalter tar kontakt med bygningskomiteen.

Sak 74/22 Evaluering – hvordan er det å sitte i menighetsrådet. Under følger uttalelser fra medlemmer i rådet.

* Veldig uformell og god tone, alle kommer til orde, ikke noe press, alle får sagt sitt.
* Å komme på møtene er utelukkende givende. Vi har fått gjort en god del ting, endringsprosesser, viktige valg.
* Blir bedre for hvert år- da blir man bedre kjent, både med saker og personer. Regnskap for eksempel.
* Ikke vant til å snakke i gruppe, men har virkelig fått en boost! Kjenner at jeg har vokst, og føler meg trygg.
* Kjekt, fint å vær med. Ønsker mer struktur på møtene, og at alle papirene er med i innkallingen. Ved nye vedlegg, send på nytt.
* Hvis jeg har noe å si, er det ikke skummelt å si det.
* Spennende å komme inn som førstegangsmedlem, se hva som ligger bak. Veldig interessant. Berømmer AU for alt som er tilrettelagt.
* Lav terskel for å være uenig, det er lov. Glad for at det er et arbeidende menighetsråd. Krevende periode, mange store, viktige høringer.
* Godt at det er ungdommer med i rådet!
* Høringsuttalelsers er også positivt, man finner ut hvor man står som menighet.
* Ante ikke hva jeg gikk til. Det har vært kjempespennende. Dugnadsinnsatsen er enestående, og må dyrkes. Noen er kulturbærere, Bella er definitivt blant dem, et slags nav. Også nødvendig å løfte blikket, strategiarbeid er spennende. Fellesskap med prester, kantorer og andre er bra, og fint.

Sak 75/22 Møtedatoer vår -23

Vedtak: Januarmøte: onsdag 18. januar i stedet for 10. januar

Ellers: 14. februar, 14. mars, 25.april, 6.juni.

26. mars årsmøte (en viss mulighet for at datoen må endres)

Sak 76/22 Gudstjenesteplan for våren -23. Planen er påvirket av fellesmøte mellom gudstjenesteutvalgene i de tre menighetene. Den 12. februar en stor, felles gudstjeneste, blant annet for å markere at Rigmor Hølmo slutter. 10. juni: skaperverkets dag. Familiegudstjeneste hver første søndag i måneden. 2. påskedag og skjærtorsdag, i påska. Folkemusikkgudstjeneste i løpet av våren, ved Thomas.

Det er nevnt at det bør være tydeligere på nettet.

Temagudstjenester en suksess, ønskelig med flere. Lovsangsgudstjeneste, diakonigudstjeneste, kvinnenes internasjonale bønnedag, misjonsgudstjeneste.

Ytre diakoni, Trude på skjerm fra Bekaadalen? Det kan være mulig å få til. Tanken om mer profilerte gudstjenester blir arbeidet med.

Vedtak Gudstjenesteplanen er godkjent.

77/22 Budsjett for 2023

Vedtak: Forslag til revidert budsjett for 2022 utarbeidet av Rigmor Hølmo godkjennes

Overskudd arbeid for barn settes av til barne-/ungdomsarbeidsfondet.

Underskudd generelt ungdomsarbeid dekkes opp av disposisjonsfond barne-/ungdomsarbeid.

Deler av underskudd ungdomsarbeid dekkes av restmidler på barne-/ungdomsarbeidsfondet

Øvrig underskudd på diakonale aktiviteter dekkes av disposisjonsfond diakoni.

Et eventuelt underskudd på totalregnskapet dekkes av disposisjonsfondet/egenkapitalen.

78/22 Strategi for Berg menighet

På grunn av tidsnød, rakk ikke rådet å behandle denne saken, men Erik Skarrud kom med følgende framdriftsplan, som ble vedtatt

Vedtak:

Arbeidgruppe nedsettes på januarmøte. Fellesmøte: da er det også fint å snakke om felles strategi, hva er vårt bidrag inn i fellesskapet

Januar-møtet – hva er vi gode på, hva mangler vi + se om noe passer med kirkens strategi

Februar – se på andre menigheters strategi og se om vi kan hente inspirasjon, lage alternative forslag

Mars – forberede og legge fram tanker på årsmøtet

April – jobbe videre og lage endelig forslag

Juni – Sluttbehandle strategi

79/22 Bergljot Svanholm og Trude H. Welde hadde gjennomgått søknadene og satt opp et forslag til offer.

Vedtak: Forslag til offer som Bergljot Svanholm og Trude H. Welde ble vedtatt med unntak av: Her mangler det! Noen som har det?

80/22 Valgkomite for kirkevalget i 2023

Vedtak Trude H. Welde og Bergljot Svanholm har sagt seg villig til å sitte i valgkomite, i tillegg gir MR AU mandat til å komplettere komiteen med to til.

81/22 Orienteringer:

Berg menighetsråd ble orientert om at det har vært menighetsmøter både i Strindheim og Strinda menigheter om felles menighetsråd for de to menighetene etter valget i 2023. Begge menighetsmøtene gav sin tilslutning.

Fellesrådet: Møte 14.12 MR ble orientert om møtet.

82/22 Eventueltsaker

Følgende saker ble meldt.

Felles hjemmeside for Strinda, Berg og Strindheim

Vedtak: Berg menighet er positive til en felles hjemmeside.

Diverse, Berg kirke: Dør bak orgelet har stått ulåst Problemet er at det er en vrider. Bør være smekklås.

Kirkeklokkene: Sist søndag ringte ikke kirkeklokkene fordi noen hadde slått av automatikken. Det er gjentagende problem at dette må fikses manuelt på boksen i kirken. Er det mulig å få skiftet boks slik at dette kan styres fra smarttelefon.

Spørsmål: Det er mørkt rundt Berg kirke. Dette er meldt inn til drift. Skjer det noe?

Såpe på doene (mangler i en dispenser)

Vedtak: Menighetsforvalter tar disse sakene videre.